Deg tseddart-a, ad d-naf, tettuɣal-d yiwet n tugna, anda amedyaz yettmeslay-d ɣef yiman-is, ɣef tudert-is, d wayen i t-iḥuzan a ladɣa lɣerba. Tugna tamezwarut i ɣef bedden yifyar n tmedyazt-a, d tumnayt, anda amedyaz ibder-d ayen yellan d akmam. Ikenna lɣerba ɣer umdan, ɣur-s ifassen, ma yella d ul-is ikenna-t ɣer uceṭṭiḍ ilexsen mi ara t-yeẓẓem umdan. S tenfalitagi, ihi, i yezmer yeṣṣaweḍ-aɣ-d iḥulfan-is anda i d-yemmal asḥissef-ines d unuɣni d leḥzen yellan deg ul-is. Yemmeslay-d ɣef icerrig d iɣisi yellan deg tudert-is.